Òdkrëcé tôflë òdbëło sã w rujanie – w miesącu, czedë swiãtëjemë dzéń szkòłowiznë. Dzãka temù nen dzéń stôł sã sparłãczenim swiãta Profesora i môlowëch szkólnëch – dodôwô Z. Talewsczi. Mòże stónie sã nową tradicją na Gôchach fëjrowanié dnia szkólnégò w môlu, gdze òd łońsczégò rokù stoji tôblëca na wdôr bëlnégò pòùczënowégò dzejarza? Na gwës pamiãtac bãdą ò nim nôleżnicë familie Trzebiatowsczich, chtërny na swój pòstãpny zjôzd przëjadą prawie do Łączégò – môlu ùrodzeniô wiôldżégò przedstowcë jich rózdżi.